1. **ҮЙЛ АЖИЛЛАГААНЫ ТАЙЛАН, МЭДЭЭЛЭЛ**

*МАЯГТ №-8**ЖИЛИЙН /ХАГАС ЖИЛИЙН/ ҮЙЛ АЖИЛЛАГААНЫ ТАЙЛАН*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. ***Компанийн бизнесийн үйл ажиллагааны талаарх мэдээлэл***   Үйл ажиллагааны талаар:  Компанийн түрээсийн орлогыг нэмэгдүүлэх, дэлгүүрийн барилгын сэргээн босголт, шинэчлэлтийн ажлыг богино хугацаанд чанартай гүйцэтгүүлэх, өдөр тутмын ашиглалтын зардлыг хэмнэн ажиллахад анхааран ажиллаж байгаагаа Гүйцэтгэх удирдлага ТУЗ-ийн хурлуудад байнга танилцуулж байсан.  “Улсын их дэлгүүр” ХК нь 2021 онд нийт 1,658.2 сая төгрөгийн орлоготой 2,292.6 сая төгрөгийн үйл ажиллагааны зардал гаргаж ажиллaсан.  Дэлхий нийтэд тархаад байгаа цар тахалын улмаас хөл хорио тогтоосон болон 2021 оны 01 дүгээр сараас 2021 оны 06 дугаар сард Улсын их дэлгүүрийн барилгад гал гарсан нөхцөл байдлаас үүдэн үйл ажиллагаа хэсэгчлэн зогссонтой холбоотойгоор түрээслэгчдэд нийт 1,695.2 сая төгрөгийн түрээсийн хөнгөлөлт үзүүллээ.  Компани нь татвараа үнэн зөв тодорхойлж, төлөх, тайлагнах үүргээ нэр төртэй биелүүлж, нийгмийн хариуцлагаа үлгэр жишээ ухамсарлаж, эх орныхоо бүтээн байгуулалт, хөгжил цэцэглэлтэнд бодитой хувь нэмэр оруулсаар ирсэн. “Улсын их дэлгүүр” ХК нь 2021 оны эхний хагас жилийн байдлаар улсын төсөвт 106.0 сая төгрөгийн татвар төлжээ.  “Улсын их дэлгүүр” ХК-ийн хувьцаа эзэмшигчдийн ээлжит бус хурлыг 2021 оны 04 дүгээр сарын 30-ны өдөр зохион байгуулж дор дурдсан асуудлуудыг шийдвэрлүүлсэн. Үүнд:   1. Компанийн 2020 оны үйл ажиллагааны болон санхүүгийн тайлангийн талаарх ТУЗ-ийн гаргасан дүгнэлтийг батлуулсан. 2. ТУЗ-ийн гишүүдийг кумулятив аргаар шинээр сонгон бүрдүүлсэн.   Харин “Номин реалтор” ХХК-тай байгуулсан Барилгын ажлын захиалагчийн эрх шилжүүлэх гэрээтэй холбоотой сонирхлын зөрчилтэй хэлцэл, Түрээсийн гэрээтэй холбоотой сонирхлын зөрчилтэй хэлцэл, Улсын их дэлгүүрийн барилгыг гуравдагч этгээдэд барьцаалуулах эрхийг “Номин холдинг” ХХК-д олгохтой холбоотой сонирхлын зөрчилтэй хэлцлүүдийг хувьцаа эзэмшигчдийн ээлжит бус хурлаар хэлэлцүүлэхээр болсон.  Улсын их дэлгүүрийн барилгын сэргээн босголт, шинэчлэлтийн ажил болон ашиглалт үйлчилгээний талаар:  Улсын их дэлгүүрийн барилгад 2020 оны 6 дугаар сарын 07-ны өдөр гал гарсан хэрэгт холбогдох байгууллагуудаас үзлэг, мөрдөн шалгах ажиллагаа хуулийн дагуу явагдсан ба шүүхийн шийдвэр эцэслэн гарч шийдэгдээгүй байна. Галын аюулын улмаас их хэмжээний хохирол учирсан бөгөөд “Улсын их дэлгүүр” ХК нь хүн хүчний болон техник тоног төхөөрөмжийн хувьд энэхүү хохирлыг даван туулах бололцоогүй учир “Номин Холдинг” ХХК болон түүний хамаарал бүхий компаниудын бүх талын дэмжлэг тусламжтайгаар хохирлыг арилгах, барилгыг сэргээн босгох, шинэчлэх ажлыг хийж байна.  Бид Улсын их дэлгүүрийн барилгад шаардлагатай засвар шинэчлэлт, сэргээн босголтын ажлыг хийж 2021 оны 07 дугаар сарын 30-ны өдрийн байдлаар Улсын их дэлгүүрийн 5 давхар хүртэл үйл ажиллагааг хэвийн эхлүүлж чадсан.  Улсын их дэлгүүрийн барилгын засвар, шинэчлэлтийн ажлыг 2021 оны 09 сард бүрэн дуусгахаар ажиллаж байна.   1. ***Удирдлагын талаарх мэдээлэл***   Тайлант хугацаанд 2021 оны 04-р сарын 30-ны өдрийн хувьцаа эзэмшигчдийн ээлжит бус хурлаар “Улсын их дэлгүүр” ХК-ийн Төлөөлөн удирдах зөвлөлийн ердийн гишүүдээр С.Сайнбат, Я.Наваан, И.Галбуян, А.Норсмаа, Т.Сарантуяа, Х.Эрдэнэбаатар нар Төлөөлөн удирдах зөвлөлийн хараат бус гишүүдээр Д.Дашцэдэн, П.Эрдэнэболд, Н.Батцацрал нар сонгогдон ажилласан ба ТУЗ-ийн нарийн бичгийн даргаар М.Өлзийбат, компанийн Гүйцэтгэх захирлаар И.Галбуян, нягтлан бодогчоор Д.Чимгээ нар ажиллалаа.  Компанийн Төлөөлөн удирдах зөвлөл компанийн хэтийн төлөв, зорилтыг тодорхойлон, хууль, дүрэм, журамд заасан эрх үүргийнхээ хүрээнд компанийн үйл ажиллагааг удирдан чиглүүлж, түүний дэргэдэх хороод нь хорооны эрх мэдлийн хүрээнд ТУЗ-ийн болон Гүйцэтгэх удирдлагын үйл ажиллагаанд хяналт тавьж, Гүйцэтгэх удирдлага нь өдөр тутмын удирдлагаар ханган ажиллаж ирлээ.   1. ***Cанхүүгийн байдлын талаарх мэдээлэл***   Тус компани өнгөрсөн онд 1,695.2 сая төгрөгийн түрээсийн хөнгөлөлт үзүүлж, 1,658.2 сая төгрөгийн орлого олж, нийт 2,292.6 сая төгрөгийн зардал гаргасан байна.  Үйл ажиллагааны зардлыг бүтцээр нь ангилж үзвэл 1.59 хувь буюу 36.5 сая төгрөгийг хөдөлмөрийн зардал, 35.39 хувь буюу 811.4 сая төгрөгийг ашиглалтын зардал, 14.9 хувь буюу 341.6 сая төгрөгийг үндсэн хөрөнгийн элэгдлийн зардал, 39.98 хувь буюу 916.5 сая төгрөгийг зээлийн хүүгийн зардал, 2.75 хувь буюу 63.2 сая төгрөгийг үл хөдлөх хөрөнгийн болон газрын татвар, 5.09 хувь буюу 116.6 сая төгрөгийг бусад зардал эзэлж байна.  2021 оны 02 дугаар улирлын байдлаар нийт хөрөнгийн дүн 10,177.1 сая төгрөг, үүнээс эргэлтийн хөрөнгө 31.9 хувь буюу 3,249.1 сая төгрөг, эргэлтийн бус хөрөнгө 68.1 хувь буюу 6,928.0 сая төгрөгийг эзэлж байна. Эргэлтийн хөрөнгийн 18.5 хувь буюу 599.9 сая төгрөгийг мөнгө, авлага зэрэг түргэн хөрвөх хөрөнгө, 0.4 хувь буюу 1.6 сая төгрөгийг бараа материал, 2.0 хувь буюу 78.0 сая төгрөгийг урьдчилж гарсан зардал, 79.1 хувь буюу 2,569.4 сая төгрөгийг урьдчилж гарсан тооцоо эзэлж байна. Эргэлтийн бус хөрөнгийн дийлэнх хувь болох 99.4 хувь буюу 6,890.5 (хуримтлагдсан элэгдэл нь 6,620.8 сая төгрөг) сая төгрөгийг үндсэн хөрөнгө болох барилга байгууламж, машин тоног төхөөрөмж, тавилга, эд хогшил, 0.6 хувь буюу 33.8 сая төгрөгийг урт хугацаат хөрөнгө оруулалт эзэлж байна.  Өр төлбөр ба эзэмшигчдийн өмчийн хувьд бусдад төлөх өр төлбөрийн хэмжээ 13,853.0 сая төгрөг, эзэмшигчдийн өмчийн дүн -3,675.9 сая төгрөг байна. Нийт өр төлбөрийн 80.2 хувь буюу 11,111.9 сая төгрөгийг зээл эзэлдэг. Эзэмшигчдийн өмч оны эхэнд -3,044.4 сая төгрөг байснаас -3,675.9 сая төгрөг болсон байна.  “Улсын их дэлгүүр” ХК нь 2021 оны эхний хагас жилийн байдлаар НӨАТатварт 25.2 сая төгрөг, үл хөдлөх хөрөнгийн албан татварт 62.3 сая төгрөг, ХАОАТатварт 4.1 сая төгрөг, НДШимтгэлд 7.6 сая төгрөг, газрын татварт 6.8 сая төгрөг нийт дүнгээрээ 106.0 сая төгрөгийг Улсын төвлөрсөн төсөвт төлсөн байна.   1. ***Хувьцаа эзэмшигчдийн талаарх мэдээлэл***  |  |  |  |  |  |  | | --- | --- | --- | --- | --- | --- | | д/д | Ангилал | Улсын нэр | Эцэг /эх/-ийн нэр | Нэр | Бүртгэсэн огноо | | 1 | Иргэн | Монгол | Шагдарсүрэн | Баярсайхан | 2008-04-03 | | 2 | Иргэн | Монгол | Рэнцэн | Содном | 2008-04-03 | | 3 | Иргэн | Монгол |  | Бусад гишүүд | 2008-04-03 | | 4 | Иргэн | Монгол | Шагдарсүрэн | Уламбаяр | 2008-04-03 | | 5 | Иргэн | Монгол | Амарбаяр | Шагдарсүрэн | 2008-04-03 | | 6 | Иргэн | Монгол | Шагдарсүрэн | Энхбаяр | 2008-04-03 |  1. ***Ногдол ашгийн талаарх мэдээлэл***   2020 оны үйл ажиллагааны ашгаас ногдол ашиг хуваарилахгүй байхаар шийдвэрлэсэн.   1. ***Бусад шаардлагатай мэдээлэл***   **Санамж:** Жилийн үйл ажиллагааны тайланд СЗХ-ны “[Үнэт цаас гаргагчийн мэдээллийн ил тод байдлын журам”](http://frc.mn/legal/detail?id=4790)-ын2.3-т заасан мэдээллийг дээрх дэд сэдвийн хүрээнд бүрэн оруулна. Харин хагас жилийн үйл ажиллагааны тайланд тус журмын 2.3.1.1-2.3.1.4, 2.3.2.1, 2.3.2.2, 2.3.3.1, 2.3.3.3, 2.3.3.5, 2.3.3.5, 2.3.4.1-2.3.4.3, 2.3.5.2-т заасан мэдээллүүдийг тусгах бөгөөд хөрөнгө оруулагч, хувьцаа эзэмшигчдэд шаардлагатай гэж үзсэн эдгээрээс бусад мэдээллийг тусгаж болно. |
|  |